pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โครงงานวิทยาศาสตร์อาชีวะ ระดับชาติ
วันพฤหัสบดีที่ 22 สิงหาคม 2562
โครงงานวิทยาศาสตร์อาชีวะ ระดับชาติ
คุณหญิงกัลยา โสภณพนิช รมช.ศึกษาธิการ เป็นประธานในพิธีมอบโล่รางวัล การประกวดโครงงานวิทยาศาสตร์อาชีวศึกษา ระดับชาติ ประจําปีพุทธศักราช 2562
คุณหญิงกัลยา โสภณพนิช รมช.ศึกษาธิการ เป็นประธานในพิธีมอบโล่รางวัล การประกวดโครงงานวิทยาศาสตร์อาชีวศึกษา ระดับชาติ ประจําปีพุทธศักราช 2562 เมื่อเร็ว ๆ นี้ ที่ศูนย์แสดงสินค้าและการประชุมอิมแพค เมืองทองธานี จังหวัดนนทบุรี โดยมี นางณภัทร เมณฑกานุวงษ์ ประธานชมรมครูวิทยาลัยอาชีวศึกษา ผู้บริหารระดับสูงอาชีวศึกษา ครู นักเรียน และประชาชน เข้าร่วมงาน
นางณภัทร เมณฑกานุวงษ์ ประธานชมรมครูวิทยาลัยอาชีวศึกษา กล่าวรายงานตอนหนึ่งว่า การประกวดโครงงานวิทยาศาสตร์อาชีวศึกษา ระดับชาติ ประจําปีพุทธศักราช 2562 จัดขึ้นเป็นครั้งที่ 29 ระหว่างวันที่ 16-18 สิงหาคม 2562 โดยได้คัดเลือกโครงงานด้านวิทยาศาสตร์ คณิตศาสตร์ เทคโนโลยี และวิศวกรรมศาสตร์ ของนักเรียนนักศึกษา ระดับประกาศนียบัตรวิชีพ (ปวช.) และระดับประกาศนียบัตรวิชาชีพชั้นสูง (ปวส.) จากสถาบันอาชีวศึกษา 78 แห่งทั่วประเทศ เพื่อเป็นตัวแทนระดับภาคและเข้าสู่การประกวดในระดับชาติในครั้งนี้
ซึ่งมีผลงานที่ได้รับการคัดเลือกให้ได้รับรางวัลระดับชาติ รวม 40 รางวัล โดยรางวัลชนะเลิศ ระดับ ปวช. ได้แก่ โครงงาน “ผลของการศึกษากล้าเชื้อแบคทีเรีกรดแลคติกสายพันธุ์ (Pediococcus halophilus) สําหรับใช้กระบวนการหมักเห็ดร้า” วิทยาลัยประมงสมุทรสาคร และรางวัลชนะเลิศ ระดับ ปวส. ได้แก่ โครงงาน “การสร้างและหาประสิทธิภาพชุดเลี้ยงกบ ในขวดพลาสติกระบบรีไซเคิลน้ํา” วิทยาลัยการอาชีพไชยา
รมช.ศึกษาธิการ กล่าวแสดงความชื่นชมและขอบคุณผู้มีส่วนสนับสนุน การจัดประกวดโครงงานวิทยาศาสตร์อาชีวศึกษา ระดับชาติ จนสําเร็จลุล่วงไปด้วยดี ซึ่งโครงงานวิทยาศาสตร์อาชีวศึกษาเป็นกิจกรรมการพัฒนาการเรียนการสอน เพื่อให้นักเรียนนักศึกษาสามารถนําความรู้ทางวิทยาศาสตร์ คณิตศาสตร์ เทคโนโลยีและวิศวกรรมศาสตร์ (STEM Education) ไปประยุกต์ใช้ในชีวิตประจําวัน ในอาชีพ และกระตุ้นให้นักเรียน นักศึกษา ได้เห็นความสําคัญของการเรียนวิทยาศาสตร์มากยิ่งขึ้น อันจะนําไปสู่การพัฒนาชุมชนสอดคล้องกับนโยบายการศึกษาของชาติ ที่มุ่งเน้นพัฒนาเยาวชนให้เป็นผู้ที่มีความรู้ทางวิทยาศาสตร์และเทคโนโลยีได้เป็นอย่างดี เพื่อสร้างคนสู่ศตวรรษที่ 21
กลุ่มประชาสัมพันธ์ สร.ศธ. : รายงาน
รัฐบาลไทย-ข่าวทำเนียบรัฐบาล-ยธ. เข้าร่วมกิจกรรมรวมพลคน “แพะ”
วันจันทร์ที่ 22 พฤษภาคม 2560
ยธ. เข้าร่วมกิจกรรมรวมพลคน “แพะ”
พันตํารวจเอก ดุษฎี อารยวุฒิ รองปลัดกระทรวงยุติธรรม ร่วมเสวนาในหัวข้อ "อยู่ไทยอย่างไรไม่เป็นแพะ" ภายใต้กิจกรรม "รวมพลคนแพะ" ซึ่งจัดโดยสถานีโทรทัศน์ไทยพีบีเอส
เมื่อวันจันทร์ที่ ๒๒ พฤษภาคม ๒๕๖๐ เวลา ๑๓.๐๐ น.
ณ Convention Hall อาคารศูนย์การเรียนรู้ (อาคาร D) สถานีโทรทัศน์ไทยพีบีเอส
พันตํารวจเอก ดุษฎี อารยวุฒิ รองปลัดกระทรวงยุติธรรม
ร่วมเสวนาในหัวข้อ "อยู่ไทยอย่างไรไม่เป็นแพะ"
ภายใต้กิจกรรม "รวมพลคนแพะ" ซึ่งจัดโดยสถานีโทรทัศน์ไทยพีบีเอส
เพื่อสร้างความตระหนักและความเข้าใจต่อกระบวนการยุติธรรมแก่สาธารณชน
กิจกรรมภายในงานประกอบไปด้วยเวทีเสวนา “แพะ ทอล์ค”
และจุดบริการให้คําปรึกษาทางกฎหมายจากหน่วยงานที่เกี่ยวข้อง
โดยมีกรมคุ้มครองสิทธิและเสรีภาพ, กรมสอบสวนคดีพิเศษ,
ศูนย์บริการร่วมกระทรวงยุติธรรม ได้จัดเจ้าหน้าที่ร่วมให้คําปรึกษาทางด้านกฎหมาย
รัฐบาลไทย-ข่าวทำเนียบรัฐบาล-รมช.ศธ. (ม.ล.ปนัดดา) พบปะข้าราชการครูบรรจุใหม่ จ.ชลบุรี กล่าวขอจงอุทิศตนเป็นข้าราชการของพระมหากษัตริย์ มีเมตตากรุณา และเสริมสร้างเด็กเพื่อให้เด็กไปสร้างชาติ
วันจันทร์ที่ 4 กันยายน 2560
รมช.ศธ. (ม.ล.ปนัดดา) พบปะข้าราชการครูบรรจุใหม่ จ.ชลบุรี กล่าวขอจงอุทิศตนเป็นข้าราชการของพระมหากษัตริย์ มีเมตตากรุณา และเสริมสร้างเด็กเพื่อให้เด็กไปสร้างชาติ
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ พบปะกับข้าราชการครูบรรจุใหม่จังหวัดชลบุรี สังกัดกระทรวงศึกษาธิการ และบรรยายพิเศษ เรื่อง ‘การเป็นข้าราชการที่ดี’ ในการประชุมพัฒนาข้าราชการครูและบุคลากรทางการศึกษาที่บรรจุใหม่ จ.ชลบุรี ปี พ.ศ.2560
เมื่อวันพฤหัสบดีที่31สิงหาคม2560ณหอประชุมสุภรณ์ วีรวรรณ โรงเรียนชลกันยานุกูล อ.เมืองชลบุรี โดยมีผู้บริหารในจังหวัดชลบุรีเข้าร่วม อาทิ นายภัครธรณ์ เทียนไชย ผู้ว่าราชการจังหวัดชลบุรี, นายธานินทร์ ชลจิตต์ ศึกษาธิการจังหวัดชลบุรี, นายธวัชชัย อุ่ยพานิช รองศึกษาธิการภาค สํานักงานศึกษาธิการภาค9, นางสาวเฉิดเฉลา แก้วประเคน ผู้อํานวยการโรงเรียนชลกันยานุกูล ฯลฯ
ม.ล.ปนัดดา ดิศกุลกล่าวกับข้าราชการครูบรรจุใหม่ในตอนหนึ่งว่า การเข้ารับราชการถือเป็นเกียรติยศแก่ทั้งตนเองและครอบครัว จงมีความภาคภูมิใจในศักดิ์ศรีของความเป็นข้าราชการของพระมหากษัตริย์ และร่วมกันทุ่มเทในความรับผิดชอบใหญ่หลวงในหน้าที่ราชการทางการศึกษา สนองพระมหากรุณาธิคุณ
การให้การศึกษา ถือเป็นการแนะนํา สั่งสอน และอบรม เพื่อให้ศิษย์มีความเจริญงอกงามในการเรียนรู้ คิดอ่าน มีความเข้าใจในการดํารงชีวิตที่ดีงามถือหลักคุณธรรมจรรยา อาชีพครูอาจารย์ คือ ผู้มุ่งมั่นให้ศิษย์นําเอาความรู้ความสามารถที่จะมีติดตัวไปจากโรงเรียน เพื่อการศึกษาต่อ ดํารงสัมมาชีพสุจริต เกื้อกูลตน เกื้อกูลบุพการี ครอบครัว และผู้อื่น ก่อให้เกิดความสมดุลอย่างเหมาะสมในการดําเนินชีวิตของแต่ละผู้แต่ละฝ่ายในสังคม ครูอาจารย์เป็นผู้มีบุญคุณใหญ่หลวง ในขณะเดียวกัน ครู คือ ผู้เป็นมิตรแท้และเข้าใจได้อย่างถ่องแท้กับศิษย์ ถือเป็นแรงบันดาลใจที่ยิ่งใหญ่แก่ศิษย์ หวังแลเห็นความเจริญก้าวหน้าของศิษย์ทุกคน
ม.ล.ปนัดดา ขอให้ข้าราชการครูบรรจุใหม่ได้นําศาสตร์ของพระราชามาสู่การดําเนินปรัชญาชีวิตสู่ความสุขและความสําเร็จในหน้าที่ราชการร่วมกันขับเคลื่อนสืบสานพระราชปณิธานโรงเรียนคุณธรรมซึ่งมีกรอบแนวคิดที่สําคัญ 5 ประการ คือ 1) ความพอเพียง 2) ความกตัญญู 3) ความซื่อสัตย์สุจริต 4) ความรับผิดชอบ 5) การมีอุดมการณ์คุณธรรมจริยธรรมและกล่าวในท้ายที่สุดว่า ขอเป็นกําลังใจแก่กัน และตนขอมอบความจริงใจแด่ครูทุกท่านตลอดไป
นายธานินทร์ ชลจิตต์ ศึกษาธิการจังหวัดชลบุรีกล่าวว่า การประชุมพัฒนาครูบรรจุใหม่ของจังหวัดชลบุรี จัดโดยสํานักงานศึกษาธิการจังหวัด (ศธจ.) ชลบุรี เพื่อเพิ่มประสิทธิภาพและเสริมสร้างความรู้ ความเข้าใจเกี่ยวกับบทบาทหน้าที่ในการปฏิบัติหน้าที่ตําแหน่งครูผู้ช่วยให้เกิดประโยชน์สูงสุดด้านการศึกษาและทางราชการ ซึ่งมีครูผู้ช่วยทุกสังกัดเข้าร่วมการประชุมพัฒนาจํานวน694คน แยกเป็น สพป.ชลบุรี เขต1จํานวน57คน,สพป.ชลบุรี เขต2จํานวน98คน,สพป.ชลบุรี เขต3จํานวน240คน, สพม.เขต18จํานวน242คน, อาชีวศึกษาจังหวัดชลบุรี จํานวน50คน และศูนย์การศึกษาพิเศษจังหวัดชลบุรี จํานวน7คน
บัลลังก์ โรหิตเสถียร: สรุป/รายงาน
ยุทธพงศ์ เลือกกลั่นดี: ถ่ายภาพ
ขอบคุณข้อมูลเพิ่มเติม:สํานักงาน รมช.ศธ.
รัฐบาลไทย-ข่าวทำเนียบรัฐบาล-ปรับแผนปฏิบัติการฝนหลวงประจำปี บรรเทาภัยแล้งทั่วประเทศ
วันพุธที่ 22 มกราคม 2563
ปรับแผนปฏิบัติการฝนหลวงประจําปี บรรเทาภัยแล้งทั่วประเทศ
วันพุธที่ 22 มกราคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอกประยุทธ์ จันทร์โอชา นายกรัฐมนตรี ห่วงใยสถานการณ์ภัยแล้งในปีนี้ที่มีแนวโน้มรุนแรงกว่าที่ผ่านมา โดยสั่งการให้ทุกหน่วยเร่งช่วยเหลือพี่น้องประชาชน ปรับแผนปฏิบัติการฝนหลวงประจําปีให้เร็วขึ้นจากเดิมจะเริ่มในเดือน มี.ค. เป็นกลางเดือน ก.พ. นี้ ครอบคลุม 25 ลุ่มน้ําหลักในพื้นที่ 77 จังหวัด ซึ่งจะมีพื้นที่ได้รับประโยชน์ 230 ล้านไร่ โดยเจ้าหน้าที่ฝนหลวงจะติดตามสภาพอากาศอย่างใกล้ชิด หากพบว่าบริเวณใดมีสภาพอากาศเอื้ออํานวยจะปฏิบัติการทันที เพื่อเติมน้ําต้นทุนให้กับเขื่อนและอ่างเก็บน้ํา ช่วยบรรเทาความเดือดร้อนของประชาชนโดยเฉพาะน้ํากิน – น้ําใช้ รวมทั้งบรรเทาปัญหาหมอกควัน ไฟป่า และเพิ่มความชุ่มชื้นให้ป่าไม้ของประเทศอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมช.มท. เป็นประธานเปิดงาน OTOP City 2017 : ของขวัญจากภูมิปัญญา ประชารัฐ สร้างโอกาส สร้างอาชีพ สร้างรายได้ ตั้งเป้าเงินสะพัดไม่ต่ำกว่า 1.2 พันล้านบาท
วันอังคารที่ 19 ธันวาคม 2560
รมช.มท. เป็นประธานเปิดงาน OTOP City 2017 : ของขวัญจากภูมิปัญญา ประชารัฐ สร้างโอกาส สร้างอาชีพ สร้างรายได้ ตั้งเป้าเงินสะพัดไม่ต่ํากว่า 1.2 พันล้านบาท
รมช.มท. เป็นประธานเปิดงาน OTOP City 2017 : ของขวัญจากภูมิปัญญา ประชารัฐ สร้างโอกาส สร้างอาชีพ สร้างรายได้ ตั้งเป้าเงินสะพัดไม่ต่ํากว่า 1.2 พันล้านบาท
วันนี้ (18 ธ.ค.60) เวลา 15:00 น. นายสุธี มากบุญ รัฐมนตรีช่วยว่าการกระทรวงมหาดไทย เป็นประธานเปิดงาน OTOP City 2017 : ของขวัญจากภูมิปัญญา ประชารัฐ สร้างโอกาส สร้างอาชีพ สร้างรายได้ ณ เวทีกลาง ชาเลนเจอร์ 2 ศูนย์แสดงสินค้าและการประชุมอิมแพ็ค เมืองทองธานี อําเภอปากเกร็ด จังหวัดนนทบุรี โดยมี นายวีระศักดิ์ โควสุรัตน์ รัฐมนตรีว่าการกระทรวงการท่องเที่ยวและกีฬา นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง คณะทูตานุทูตจากประเทศต่าง ๆ นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรวงมหาดไทย หัวหน้าส่วนราชการ ผู้ว่าราชการจังหวัด ภาคประชารัฐ และประชาชนเข้าร่วมงานเป็นจํานวนมาก
นายสุธี มากบุญ รัฐมนตรีช่วยว่าการกระทรวงมหาดไทย กล่าวว่า การจัดงานครั้งนี้เป็นการส่งเสริมนโยบายรัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี อย่างชัดเจนในการพัฒนาเศรษฐกิจฐานราก ซึ่งจะเป็นประโยชน์กับผู้ประกอบการ OTOP และประชาชน อันสอดคล้องกับยุทธศาสตร์ชาติ และแผนพัฒนาเศรษฐกิจและสังคมแห่งชาติ ฉบับที่ 12 โดยเฉพาะอย่างยิ่งในเรื่องการลดความเหลื่อมล้ํา รวมไปถึงแสดงให้เห็นถึงการบูรณาการการทํางานอย่างสมบูรณ์ของภาครัฐ ภาคเอกชน รัฐวิสาหกิจ และภาคประชาชน ในลักษณะ "ประชารัฐ" สอดคล้องกับการพัฒนาระดับพื้นที่(Area Based) เป็นการแก้ไขปัญหาเชิงโครงสร้างเศรษฐกิจ อันเป็นมรรคเป็นผลตามนโยบายรัฐบาล นําไปสู่การพัฒนาแผนภาค แผนกลุ้มจังหวัด แผนจังหวัด แผนอําเภอ สู่แผนระดับหมู่บ้าน และยังเป็นการส่งเสริมการท่องเที่ยว อันจะนําเม็ดเงินมหาศาลมาสู่ประเทศไทย
นายอภิชาติ โตดิลกเวชช์ อธิบดีกรมการพัฒนาชุมชน กล่าวว่า กระทรวงมหาดไทย โดยกรมการพัฒนาชุมชน ได้ดําเนินการพัฒนาเดินหน้าต่อยอดพัฒนาเศรษฐกิจพอเพียงสู่เศรษฐกิจก้าวหน้า ในโครงการหนึ่งตําบล หนึ่งผลิตภัณฑ์ (OTOP) ใน 3 ด้าน ได้แก่ การพัฒนาศักยภาพผู้ผลิต ผู้ประกอบการ OTOP การพัฒนาผลิตภัณฑ์ OTOP และการส่งเสริมช่องทางการตลาด กรมการพัฒนาชุมชน จึงได้กําหนดจัดงานส่งเสริมการตลาดทั้งในระดับจังหวัด และระดับประเทศ โดยในปี 2559 มีรายได้จากการจําหน่ายผลิตภัณฑ์ OTOP เพิ่มขึ้น 22% เป็นเงินกว่า 1.54 แสนล้านบาท
รัฐมนตรีช่วยว่าการกระทรวงมหาดไทย กล่าวเพิ่มเติมว่า การจัดงาน OTOP City 2017 : ของขวัญจากภูมิปัญญา ประชารัฐ สร้างโอกาส สร้างอาชีพ สร้างรายได้ ในครั้งนี้ จะมีพี่น้องประชาชนชาวไทยและนักท่องเที่ยวเข้าชมงานกว่า 5 แสนคน และตั้งเป้าหมายจะมียอดจําหน่ายไม่ต่ํากว่า 1.2 พันล้านบาท
ในโอกาสนี้ กระทรวงมหาดไทย ขอเชิญชวนพี่น้องประชาชนชาวไทย เข้าร่วมชม ช็อป ชิม ในงาน OTOP City 2017 ระหว่างวันที่ 17 - 25 ธันวาคม 2560 ตั้งแต่เวลา 10.00 - 21.00 น. ณ อาคารชาเลนเจอร์ 1-3 ศูนย์แสดงสินค้าและการประชุมอิมแพ็ค เมืองทองธานี เพื่อสนับสนุนสินค้าคุณภาพจากมรดกภูมิปัญญาคนไทย.
ครั้งที่ 195/2560
กองสารนิเทศ สํานักงานปลัดกระทรวงมหาดไทย
โทร. 0-22224131-2
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 2 กรกฎาคม 2563 [กระทรวงสาธารณสุข]
วันพฤหัสบดีที่ 2 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 2 กรกฎาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 2 กรกฎาคม 2563
นนี้ (2 กรกฎาคม 2563) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 6 ราย เป็นผู้ที่เดินทางกลับจากต่างประเทศ คัดกรองที่ด่านสุวรรณภูมิ และเข้ารับการเฝ้าระวังกักตัวในสถานที่รัฐจัดให้ (อินโดนีเซีย 4 ราย, แอฟริกาใต้ 1 ราย, ซูดาน 1 ราย) ไม่มีผู้ป่วยกลับบ้านเพิ่ม ทําให้มีผู้ป่วยกลับบ้านสะสม 3,059 ราย หรือคิดเป็นร้อยละ 93.23 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 62 ราย หรือร้อยละ 1.95 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,179 ราย
ผู้ติดเชื้อรายใหม่วันนี้ 6 ราย เป็นคนไทยที่เดินทางกลับจากต่างประเทศ จําแนกเป็น
- จากอินโดนีเซีย 4 ราย ทั้งหมดเป็นเพศชาย อายุ 21, 37, 43, 62 ปี ถึงไทย วันที่ 24 มิถุนายน 2563 เข้ารับการเฝ้าระวังกักตัวที่สถานที่รัฐจัดให้ในจังหวัดชลบุรี เก็บตัวอย่างส่งตรวจวันที่ 29 มิถุนายน 2563 ผลพบเชื้อ ไม่มีอาการ
- จากแอฟริกาใต้ 1 ราย เพศชาย อายุ 20 ปี ถึงไทย วันที่ 28 มิถุนายน 2563 มีอาการ ไอ คัดกรอง ณ ด่านสุวรรณภูมิ เข้าข่าย PUI ส่งตัวเฝ้าระวังอาการที่โรงพยาบาลในจังหวัดสมุทรปราการ เก็บตัวอย่างส่งตรวจ
ผลพบเชื้อในครั้งที่ 2 เมื่อวันที่ 30 มิถุนายน 2563
- จากซูดาน 1 ราย เป็นเพศชาย อายุ 21 ปี เดินทางถึงไทย วันที่ 24 มิถุนายน 2563 เข้ารับการเฝ้าระวังกักตัวที่สถานที่รัฐจัดให้ในจังหวัดชลบุรี เก็บตัวอย่างส่งตรวจวันที่ 29 มิถุนายน 2563 ผลพบเชื้อ ไม่มีอาการ
สําหรับ นักเรียน นักศึกษา คนวัยทํางาน ที่มีอายุตั้งแต่อายุ 20-39 ปี เป็นกลุ่มที่ต้องเฝ้าระวังเป็นพิเศษ เนื่องจากเมื่อป่วยมักจะไม่แสดงอาการ และต้องใช้ชีวิตส่วนใหญ่อยู่นอกบ้าน พบเจอกับคนจํานวนมาก ผนวกกับรัฐบาลได้ผ่อนคลายมาตรการในระยะที่ 5 ให้สามารถใช้ชีวิตได้เป็นปกติมากขึ้น ทําให้มีความเสี่ยงและเพิ่มโอกาสที่จะติดเชื้อได้ สอดคล้องกับข้อมูลของกรมควบคุมโรคพบว่าช่วงอายุดังกล่าวติดเชื้อสูงถึงร้อยละ 50 ของผู้ติดเชื้อทั้งหมด การที่ผู้ติดเชื้อไม่แสดงอาการป่วยนับเป็นความเสี่ยงสําคัญซึ่งอาจเป็นผู้นําเชื้อกลับไปติดคนในครอบครัวและผู้ใกล้ชิดได้ ดังนั้นขอให้อย่าประมาท ระมัดระวังและป้องกันตัวเองทุกครั้งที่ออกไปเรียน ทํางาน หรือทํากิจกรรมนอกบ้าน ต้องสวมหน้ากากอนามัย/หน้ากากผ้าทุกครั้ง งดการเอามือสัมผัสใบหน้า จมูก ปาก พกแอลกอฮอล์เจลและล้างมือบ่อย ๆ เว้นระยะห่างระหว่างผู้อื่น 1-2 เมตร หลีกเลี่ยงการเข้าไปอยู่ในสถานที่แออัด มีคนรวมกันจํานวนมาก รับประทานอาหารที่ปรุงสุกใหม่ ใช้ช้อนส่วนตัว รักษาสุขภาพร่างกายให้แข็งแรง เพื่อความปลอดภัยของตนเองและคนใกล้ชิด
****************************** 2 กรกฎาคม 2563
*******************************************
รัฐบาลไทย-ข่าวทำเนียบรัฐบาล-พาณิชย์เผยการค้าชายแดนไทย-เพื่อนบ้านไปได้ดี
วันอังคารที่ 20 มิถุนายน 2560
พาณิชย์เผยการค้าชายแดนไทย-เพื่อนบ้านไปได้ดี
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า รัฐบาลมีนโยบายเพิ่มศักยภาพทางเศรษฐกิจของประเทศ โดยให้ความสําคัญกับการลดอุปสรรคในการส่งออก เพื่อให้เกิดความคล่องตัว    ทางการค้า แสวงหาตลาดที่มีศักยภาพ เพื่อขยายฐานการค้าการลงทุน
รวมทั้งส่งเสริมการค้าชายแดนระหว่างไทยกับประเทศเพื่อนบ้าน เพื่อให้เศรษฐกิจการค้าขยายตัวและเติบโตไปด้วยกัน
ในปี 2559 การค้าชายแดนไทยกับประเทศเพื่อนบ้าน (มาเลเซีย เมียนมา สปป.ลาว และกัมพูชา) มีมูลค่ารวม 1.01 ล้านล้านบาท เป็นการส่งออกมูลค่า 605,000 ล้านบาท นําเข้าประมาณ 407,900 ล้านบาท โดยไทยได้ดุลการค้าประมาณ 197,000 ล้านบาท
สําหรับช่วง 4 เดือนแรกของปี 2560 (ม.ค.-เม.ย 60) การค้าชายแดนไทยกับประเทศเพื่อนบ้าน มีมูลค่าการค้ารวม 354,577 ล้านบาท มูลค่าเพิ่มขึ้นจากระยะเดียวกันของปีก่อน 4.36 % โดยเป็นการส่งออกมูลค่า 222,318 ล้านบาท เพิ่มขึ้น 10.54 % และการนําเข้ามูลค่า 132,258 ล้านบาท ลดลง 4.61 % ไทย ได้ดุลการค้ารวมทั้งสิ้น 90,059 ล้านบาท
การค้าชายแดนระหว่างประเทศไทย-มาเลเซีย (ม.ค.-เม.ย 60) มีมูลค่ารวม 186,070 ล้านบาท เพิ่มขึ้นจากระยะเดียวกันของปีก่อน 14.5 % โดยมีการส่งออกมูลค่า 105,796 ล้านบาท เพิ่มขึ้นจากระยะเดียวกันของปีก่อน 29.2 % มีการนําเข้ามูลค่า 80,274 ล้านบาท ลดลง 0.36 % ซึ่งมูลค่าการส่งออกสินค้าที่ขยายตัวเพิ่มขึ้นค่อนข้างสูง ได้แก่ สินค้ายางพารา ผลิตภัณฑ์ยาง และถุงมือยาง (ในเดือน เม.ย 60 มูลค่าการส่งออกลดลงจากเดือนก่อนประมาณ 20.5 % เนื่องจากราคายางพารา มีแนวโน้มลดลง) นอกจากนี้ยังมีผลิตภัณฑ์เหล็กและเหล็กกล้า แผงวงจรไฟฟ้า และไม้แปรรูป ซึ่งมีมูลค่าการส่งออกเพิ่มขึ้นจากระยะเดียวกันของปีก่อน สําหรับสินค้าที่มีมูลค่าการส่งออกไปมาเลเซียลดลง ได้แก่ เครื่องคอมพิวเตอร์ รถยนต์ มอเตอร์ และเครื่องกําเนิดไฟฟ้า ส่วนการนําเข้าสินค้าจากมาเลเซีย ได้แก่ เครื่องคอมพิวเตอร์ จานแม่เหล็กสําหรับคอมพิวเตอร์ เครื่องจักรที่ใช้ในอุตสาหกรรม สื่อบันทึกข้อมูล แผงวงจรไฟฟ้า เครื่องจักรไฟฟ้า ส่วนประกอบและอุปกรณ์รถยนต์ เครื่องปรับอากาศ
ด้านมูลค่าการค้าชายแดนระหว่างไทย-เมียนมา (ม.ค.-เม.ย 60) มีมูลค่าการค้าชายแดนรวม 58,498 ล้านบาท ลดลงจากช่วงเดียวกันของปีก่อน 10.33 % โดยมีมูลค่าการส่งออกเพิ่มขึ้น 6.38 % แต่มูลค่า การนําเข้าลดลง 32.39 % เนื่องจากก๊าซธรรมชาติ ซึ่งเป็นสินค้านําเข้าหลักราคาลดต่ําลง ตามแนวโน้มราคาน้ํามันในตลาดโลก
การค้าชายแดนไทย-สปป.ลาว (ม.ค.-เม.ย 60) มีมูลค่าการค้ารวม 65,459 ล้านบาท เทียบกับช่วงเดียวกันของปีก่อน เพิ่มขึ้น 0.35 % ด้านการค้าชายแดนไทย-กัมพูชา (ม.ค.-เม.ย 60) มีมูลค่าการค้ารวม 44,549 ล้านบาท เมื่อเทียบกับช่วงเดียวกันของปีก่อน ลดลง 4.92 %
“รัฐบาลตระหนักถึงความสัมพันธ์อันดีระหว่างไทยกับประเทศเพื่อนบ้าน โดยมีความร่วมมือกันในด้านเศรษฐกิจ สังคม ความมั่นคง ทั้งในกรอบพหุภาคี และทวิภาคี เพื่อให้เศรษฐกิจของไทยและประเทศเพื่อนบ้านเติบโตไปด้วยกัน สําหรับมูลค่าการค้าชายแดนเป็นตัวชี้วัดหนึ่งในความสําเร็จด้านการพัฒนาเศรษฐกิจของแต่ละประเทศ” นางอภิรดี กล่าว
รัฐบาลไทย-ข่าวทำเนียบรัฐบาล-“บิ๊กอู๋”ถือฤกษ์ดีก่อนสงกรานต์ ให้ ขรก.รดน้ำขอพร พร้อมทำความสะอาดกระทรวงครั้งใหญ่
วันพฤหัสบดีที่ 5 เมษายน 2561
“บิ๊กอู๋”ถือฤกษ์ดีก่อนสงกรานต์ ให้ ขรก.รดน้ําขอพร พร้อมทําความสะอาดกระทรวงครั้งใหญ่
“ปลัดแรงงาน”พร้อมผู้บริหาร ข้าราชการ เจ้าหน้าที่ทุกหน่วยงานในสังกัด สรงน้ําพระ รดน้ํา
ขอพร“รัฐมนตรีแรงงาน”เนื่องในประเพณีสงกรานต์ 2561 สืบสานวัฒนธรรมที่ดีงามของไทย รวมทั้งร่วมกันทําความสะอาดและปรับปรุงภูมิทัศน์ภายในกระทรวงแรงงานครั้งใหญ่
“ปลัดแรงงาน”พร้อมผู้บริหาร ข้าราชการ เจ้าหน้าที่ทุกหน่วยงานในสังกัด สรงน้ําพระ รดน้ําขอพร“รัฐมนตรีแรงงาน”เนื่องในประเพณีสงกรานต์ 2561 สืบสานวัฒนธรรมที่ดีงามของไทย รวมทั้งร่วมกันทําความสะอาดและปรับปรุงภูมิทัศน์ภายในกระทรวงแรงงานครั้งใหญ่
วันนี้ (5 เม.ย.61) พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานในพิธีรดน้ําขอพรเนื่องในประเพณีสงกรานต์ประจําปี 2561 ภายใต้งาน“รื่นเริง เถลิงสงกรานต์ กระทรวงแรงงานสะอาด”โดยมี นายจรินทร์ จักกะพาก ปลัดกระทรวงแรงงาน พร้อมด้วยผู้บริหารระดับสูง ข้าราชการและเจ้าหน้าที่ทุกหน่วยงานในสังกัดกระทรวงแรงงาน ร่วมสรงน้ํา“พระพุทธสุทธิธรรมบพิตร”และรดน้ําขอพรรัฐมนตรีว่าการกระทรวงแรงงาน ณ ห้องประชุมจอมพล ป.พิบูลสงคราม ชั้น 5 อาคารกระทรวงแรงงาน ซึ่งกิจกรรมรดน้ําขอพร กระทรวงแรงงานได้จัดต่อเนื่องติดต่อกันมาเป็นเวลาหลายปี เพื่อแสดงออกถึงความเคารพความกตัญญูต่อผู้มีพระคุณ ขอพรเพื่อเป็นสิริมงคลแก่ตัวเองและร่วมสืบสานวัฒนธรรมประเพณีที่ดีงามของไทยอีกด้วย
จากนั้น รัฐมนตรีว่าการกระทรวงแรงงาน เป็นประธานเปิดกิจกรรมทําความสะอาดและปรับปรุงภูมิทัศน์ในพื้นที่โดยรอบกระทรวงแรงงาน (Big Cleaning Day) ณ บริเวณลานพระพุทธสุทธิธรรมบพิตร และโถงชั้นล่างอาคารกระทรวงแรงงาน โดยกล่าวว่า กระทรวงแรงงานเปรียบเสมือนบ้านของข้าราชการและเจ้าหน้าที่ทุกคน กิจกรรมทําความสะอาดปรับปรุงภูมิทัศน์ในวันนี้ เพื่อให้นายจ้าง ลูกจ้าง ตลอดจนประชาชนทั่วไปที่เข้ามาติดต่อขอรับบริการจากกระทรวงแรงงานเกิดความประทับใจ ทั้งยังเป็นการรวมพลังความสามัคคีของบุคลากรทุกหน่วยในสังกัดกระทรวงแรงงาน ซึ่งถือเป็นจุดเริ่มต้นของการสร้างความสามัคคีมีน้ําหนึ่งใจเดียวกันของทุกคน โดยเฉพาะการสร้างความสามัคคีระหว่างผู้บริหารกับบุคลากรทุกคนในการมีส่วนร่วมที่จะเป็นพลังสําคัญในการขับเคลื่อนนโยบายของกระทรวงแรงงานให้สัมฤทธิ์ผลและเป็นประโยชน์ต่อนายจ้าง ลูกจ้าง และประชาชนทั่วไป ซึ่งเป็นเรื่องที่องค์กระต้องตระหนัก และพัฒนาต่อยอดให้มีความยั่งยืนต่อไป
สําหรับกิจกรรมในครั้งนี้ ประกอบด้วย การเก็บกวาดขยะ การปลูกต้นไม้ ล้างทําความสะอาดพื้นบริเวณลานโดยรอบพระพุทธสุทธิธรรมบพิตร โถงชั้น 1 และบริเวณพื้นที่ภายในกระทรวงแรงงานโดยรัฐมนตรีมนตรีว่าการกระทรวงแรงงาน และหน่วยงานในสังกัดกระทรวงแรงงานได้สนับสนุนอาหารกลางวันเพื่อเป็นการเลี้ยงขอบคุณเจ้าหน้าที่ทุกหน่วยงานที่ร่วมกันจัดทําทะเบียนประวัติแรงงานต่างด้าวรวมทั้งสื่อมวลชนที่ช่วยนําเสนอข่าวด้วยดีมาอย่างต่อเนื่องอีกด้วย
----------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
ปริยรณ พรหมสาขา ณ สกลนคร - ภาพ/
5 เม.ย.61
รัฐบาลไทย-ข่าวทำเนียบรัฐบาล-New Normal ชีวิตวิถีใหม่
วันพุธที่ 10 มิถุนายน 2563
New Normal ชีวิตวิถีใหม่
ตระหนัก ไม่ตระหนก
Social Distancing กับวิถีออนไลน์ที่เลี่ยงไม่ได้
รัฐบาลไทย-ข่าวทำเนียบรัฐบาล-กระทรวงเกษตรฯ ขับเคลื่อนมาตรฐานความปลอดภัยด้านปศุสัตว์
วันพฤหัสบดีที่ 2 มีนาคม 2560
กระทรวงเกษตรฯ ขับเคลื่อนมาตรฐานความปลอดภัยด้านปศุสัตว์
กระทรวงเกษตรฯ ขับเคลื่อนมาตรฐานความปลอดภัยด้านปศุสัตว์ ทั้งการปราบปรามผู้กระทําความผิดตามกฎหมายด้านปศุสัตว์ การยกระดับมาตรฐานฟาร์มเลี้ยงสัตว์ โรงฆ่าสัตว์ หวังสร้างความปลอดภัยแก่ผู้บริโภคและประเทศคู่ค้า
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ เล็งเห็นความสําคัญด้านมาตรฐานความปลอดภัยด้านปศุสัตว์ เพราะถือเป็นการยกระดับคุณภาพสินค้าปศุสัตว์ให้เป็นที่ยอมรับแก่ผู้บริโภคทั้งในและต่างประเทศ ซึ่งมีผลต่อการส่งออกและความเชื่อมั่นของผู้บริโภค จึงเร่งรัดให้กรมปศุสัตว์ดําเนินการขับเคลื่อนตามนโยบายมาตรฐานความปลอดภัยด้านปศุสัตว์ และจะดําเนินการอย่างต่อเนื่องในปี 2560
นายสัตวแพทย์อภัยสุทธิสังข์ อธิบดีกรมปศุสัตว์ กล่าวเพิ่มเติมว่า ความก้าวหน้าด้านการขับเคลื่อนมาตรฐานความปลอดภัยด้านปศุสัตว์ ตามนโยบายกระทรวงเกษตรและสหกรณ์ที่สําคัญ คือ การปราบปรามผู้กระทําความผิดตามกฎหมายด้านปศุสัตว์ โดยในปีงบประมาณ 2560 ได้ดําเนินการจับกุม รวมทั้งสิ้น 319 ครั้ง มูลค่า 55,212,134 บาท แบ่งเป็น (1) จับกุมการลักลอบเคลื่อนย้ายสัตว์และซากสัตว์ จํานวน 207 ครั้ง มูลค่า 48,329,018บาท (2) จับกุมโรงฆ่าสัตว์เถื่อนและสถานที่จําหน่ายที่ผิดกฎหมาย จํานวน 73 ครั้ง มูลค่า 1,730,142บาท (3) จับกุมสารเร่งเนื้อแดง และอาหารสัตว์ที่ผิดกฎหมาย จํานวน 34 ครั้ง มูลค่า 5,029,473บาท (4) จับกุมยาสัตว์ผิดกฎหมาย จํานวน 3 ครั้ง มูลค่า 117,525 บาท และ 5) จับกุมการกระทําผิดกฎหมายสถานพยาบาลสัตว์ และกฎหมายวิชาชีพการสัตวแพทย์ จํานวน 2 ครั้ง มูลค่า 5,976บาท
นอกจากนี้ กระทรวงเกษตรฯ ได้ดําเนินควบคู่ไปกับการยกระดับมาตรฐานฟาร์มเลี้ยงสัตว์ โรงฆ่าสัตว์และความปลอดภัยของผู้บริโภค โดยมีฟาร์มปศุสัตว์ ที่ผ่านการตรวจรับรองมาตรฐานฟาร์มแล้ว จํานวน 15,480 ฟาร์มการตรวจติดตามโรงฆ่าสัตว์ที่ได้รับใบอนุญาตประกอบกิจการฆ่าสัตว์ (ฆจส.2) ทั่วประเทศปีละ 2 ครั้ง คือ รอบที่ 1 (ตค. 59 – มี.ค. 60 ) ดําเนินการแล้ว 234 แห่ง จากจํานวน 2,000 แห่ง และรอบที่ 2 (เม.ย 59 – ก.ย. 60 ) ยังไม่ดําเนินการ
ส่วนโครงการปศุสัตว์ OK ที่ปัจจุบันมีการรับรองจุดจําหน่ายเนื้อสัตว์ปลอดภัย ใส่ใจผู้บริโภคจํานวน 2,835 แห่ง แบ่งเป็นร้านค้าปลีกสมัยใหม่ (Modern trade) 2,657 แห่ง และร้านค้าตลาดสด 178 แห่ง และในปี 2559-2560 กระทรวงเกษตรฯ เพิ่มการสุ่มตรวจหาสารตกค้างในผลิตภัณฑ์ปศุสัตว์ โดยเก็บตัวอย่างเฝ้าระวังสารตกค้างในสินค้าปศุสัตว์ตรวจทั้งหมด 11,080 ตัวอย่าง พบการปนเปื้อนยาปฏิชีวนะเพียง 25 ตัวอย่าง คิดเป็นร้อยละ 0.22%ซึ่งผลการตรวจดังกล่าว มีการรายงานให้ EU และประเทศคู่ค้าที่สําคัญของไทยทราบด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ก.แรงงาน จับมือ ไอแอลโอ ขับเคลื่อนอนาคตของงานรองรับการเคลื่อนย้ายแรงงานอาเซียน
วันพฤหัสบดีที่ 26 กันยายน 2562
ก.แรงงาน จับมือ ไอแอลโอ ขับเคลื่อนอนาคตของงานรองรับการเคลื่อนย้ายแรงงานอาเซียน
ปลัดกระทรวงแรงงาน เปิดการประชุม ASEAN Forum on Migrant Labour ครั้งที่ 12 เตรียมความพร้อมภาคส่วนที่เกี่ยวข้องขับเคลื่อนและเตรียมการรองรับอนาคตของงานกับการบริหารจัดการการเคลื่อนย้ายแรงงานให้ได้รับการคุ้มครองและส่งเสริมความสามารถในการทํางาน
ปลัดกระทรวงแรงงาน เปิดการประชุม ASEAN Forum on Migrant Labour ครั้งที่ 12 เตรียมความพร้อมภาคส่วนที่เกี่ยวข้องขับเคลื่อนและเตรียมการรองรับอนาคตของงานกับการบริหารจัดการการเคลื่อนย้ายแรงงานให้ได้รับการคุ้มครองและส่งเสริมความสามารถในการทํางานในประเทศสมาชิกอาเซียน
เมื่อวันที่ 25 กันยายน 2562 นายสุทธิ สุโกศล ปลัดกระทรวงแรงงาน เป็นประธานกล่าวเปิดการประชุม ASEAN Forum on Migrant Labour ครั้งที่ 12 ณ โรงแรมโนโวเทล แพลททินัม ประตูน้ํา กรุงเทพมหานคร โดยกล่าวว่า การประชุม ASEAN Forum on Migrant Labour ครั้งที่ 12 มีหัวข้อหลัก คือ อนาคตของงานและการโยกย้ายถิ่นฐาน ประกอบด้วย หัวข้อย่อยความท้าทายของการคุ้มครองที่ยั่งยืน เป็นธรรม และเสมอภาค และความท้าทายเรื่องความสามารถในการทํางานของแรงงานต่างด้าว โดย ILO ได้แสดงให้เห็นว่าทิศทางของอนาคตเป็นอย่างไรด้วยการรับรองปฏิญญาศตวรรษว่าด้วยอนาคตของงาน ในคราวการประชุมใหญ่องค์การแรงงานระหว่างประเทศสมัยที่ 108 เมื่อเดือนมิถุนายนที่ผ่านมา ณ นครเจนีวา ซึ่งปฏิญญานี้เปรียบเสมือนกลไกที่เรียกร้องให้ประเทศสมาชิก มีการดําเนินมาตรการเพื่อทําให้มั่นใจว่าประชาชนจะได้รับประโยชน์จากการเปลี่ยนแปลงรูปแบบของงาน โดยยังมีการคุ้มครองทางสังคมที่เพียงพอกรอบความร่วมมืออื่น ๆ อาทิ G20 และ G7 ต่างก็มีการรับรองปฏิญญาและถ้อยแถลงของผู้นําเพื่อส่งเสริมให้มีมาตรการเพื่อเตรียมความพร้อมรองรับการเปลี่ยนแปลงโครงสร้างประชากรและงานรูปแบบใหม่การเปลี่ยนแปลงนี้ส่งผลต่อภูมิภาคอาเซียน ดังนั้น ประเทศสมาชิกอาเซียนจึงได้มีการรับรองเอกสารสําคัญสองฉบับเพื่อให้สอดคล้องกับทิศทางในเวทีสากล คือ ถ้อยแถลงรัฐมนตรีแรงงานอาเซียน ว่าด้วยเรื่องอนาคตของงาน การส่งเสริมเทคโนโลยี การเจริญเติบโตแบบมีส่วนร่วม และถ้อยแถลงรัฐมนตรีแรงงานอาเซียนว่าด้วยข้อริเริ่มที่เป็นมิตรต่อสิ่งแวดล้อม เพื่อเสนอที่ประชุมใหญ่องค์การแรงงานระหว่างประเทศ สมัยที่ 108
ทั้งนี้ การประชุมดังกล่าวมีจุดมุ่งหมายเพื่อให้เกิดการอภิปรายผลกระทบอันเกิดจากอนาคตของงานตลอดจนการเตรียมความพร้อมระหว่างภาคส่วนที่เกี่ยวข้องเพื่อรองรับอนาคตของงานกับการบริหารจัดการการเคลื่อนย้ายแรงงานกลุ่มเป้าหมายการประชุมประกอบด้วย ผู้ประสานงานหลัก ACMW จากประเทศสมาชิกอาเซียน ผู้แทนองค์การนายจ้าง ลูกจ้าง ภาคประชาสังคม ผู้แทนสํานักเลขาธิการอาเซียนและองค์การระหว่างประเทศ อาทิ องค์การแรงงานระหว่างประเทศ องค์กรระหว่างประเทศเพื่อการโยกย้ายถิ่นฐาน องค์การเพื่อสตรีแห่งสหประชาชาติ ทั้งสิ้น 80 คน โดยมีผู้แทนสถานเอกอัครราชทูตแคนาดาประจําสํานักเลขาธิการอาเซียน ผู้แทนสถานเอกอัครราชทูตเครือรัฐออสเตรเลียประจําสํานักเลขาธิการอาเซียน และผู้แทนสถานเอกอัครราชทูตสมาพันธรัฐสวิสประจําประเทศไทย เข้าร่วมการประชุมด้วยในฐานะผู้สังเกตการณ์ ผลที่คาดว่าจะได้จากการประชุมจจะทําให้ได้มีข้อเสนอแนะที่เป็นรูปธรรมระหว่างประเทศสมาชิกอาเซียนเพื่อขับเคลื่อนและเตรียมการรองรับความท้าทายอันเกิดจากอนาคตของงานต่อแรงงานต่างด้าว ทั้งในมิติของการคุ้มครองและมิติการส่งเสริมความสามารถในการทํางาน
-------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
ปริยรณ พรหมสาขา ณ สกลนคร - ภาพ/
25 กันยายน 2562